PERSONA4

《PERSONA4》（Shin Megami Tensei: Persona 4，略稱P4）係ATLUS喺2008年7月10日發售嘅PlayStation 2遊戲。係PERSONA系列嘅第四集。主題顏色係「黃色

概要
喺一個鄉間小鎮中發生咗奇怪嘅連續殺人事件，主角為咗解決事件，亦為咗自己嘅未來，開始展開戰鬥。前作採用手槍型召喚器召喚Persona，而本作就放棄手槍召喚器，而係打碎畫有自己Persona嘅卡召喚Persona。發售前有傳聞眼鏡係Persona嘅召喚器，但實際係喺電視世界入面，只要帶咗眼鏡就可以睇清楚充滿濃霧嘅環境。

故事
2011年4月。因為雙親要飛去外地出差，剩番主角一個人留喺日本，於是以一年為期限住喺舅父嘅屋企到。喺佢轉校到嘅八十神高中入面，有一個深夜電視嘅傳聞，「喺落雨嘅夜晚，午夜0時望住部熄咗嘅電視上自己個樣，就會出現另一個人嘅映像」。為咗確認深夜電視嘅傳聞，主角去咗異空間。喺嗰到被被稱為陰影嘅怪物襲擊，而主角嘅Persona亦隨即醒覺。得到咗特殊嘅力量嘅主角班人，決定解決喺城市發生嘅連續殺人事件。

登場人物
主角（冇預設嘅名）/初期Persona：伊邪那岐（配音員：浪川大輔）
唔知咩原因夢見自己未來嘅少年。
因為父母要飛去外地，而住喺媽咪嘅細佬屋企到，係一個離開市中心叫'稻羽市'八十稻羽（やそいなば）呢個鄉間小鎮。
暫時由堂島家照顧。轉校到八十神高中嘅高中二年生。
冇同自己嘅影戰鬥就令Persona醒覺，擁有特殊嘅力量，可以控制多個Persona。
花村陽介（はなむら ようすけ）/專用Persona：自來也（配音員：森久保祥太郎）
主角嘅同學，係市內嘅「朱尼斯八十神店」店長嘅仔。同主角一樣係喺城市長大。半年前因為老竇調職所以一家搬到稻羽市，亦因為咁樣佢喺稻羽市係個相當有知名度嘅名人。
正義感相當強，亦好有義氣嘅開朗少年。雖然講嘢口衰衰，但好照顧同幫其他人，喺小熊出現喺現實世界嘅時候，都係佢負責照顧小熊嘅起居。為咗已經嚴重毀壞嘅心愛單車換做電單車而積極咁蓄錢，但一直都冇進展。喺頸上面成日掛住耳機就係佢嘅特徵。戰鬥嗰陣時會用兩把刀仔嘅雙刀流，而屬性為「風」嘅加魯系。
後期嘅Persona係素盞。
里中千枝（さとなか ちえ）/專用Persona：巴（配音員：堀江由衣）
坐喺主角旁邊嘅同學，活潑健談而且充滿精神嘅女仔，亦係講畀主角聽電視傳聞嘅人。
好鍾意功夫電影，所以喺日成日入面成日修行，擅長用輕巧嘅身體連續使出足技。戰鬥結束嗰陣時嘅口頭禪係出自某演員。因為開朗活潑嘅性格，所以無論男女佢都好受歡迎。亦因為咁樣，成日啲人都唔當佢係一般女人嘅看待。成日着住綠色運動衫。同雪子一樣唔擅長料理。屬性為「水」嘅布夫系。
後期嘅Persona為鈴鹿御前。
天城 雪子（あましろ ゆきこ）/專用Persona：木花咲耶（配音員：小清水亞美）
主角嘅同學，亦係千枝嘅好朋友。老舖高級旅館嘅獨生女，被認定係下一任老闆娘。因為文靜嘅性格，喺學校入面好受男同學歡迎。可能因為佢嘅性格天然，喺自己諗野嗰陣時完全聽唔到共他人講嘅嘢。喺能夠信賴嘅人面前，有一個狂笑嘅壞習慣。特徵係長長嘅黑髮同紅色嘅髮箍，同埋紅色嘅羊毛衫。同千枝一樣唔擅長料理。戰鬥嗰陣時會用扇，而屬性係「火」嘅亞基系。
後期嘅Persona為天照。
巽完二（たつみ かんじ）/專用Persona：建御雷神（配音員：關智一）
八十神高中1年級生。喺初中嗰陣時代有「一個搞掂成個暴風族」嘅傳聞而出晒名嘅不良少年。
因為屋企係做染布坊，由細受到影響所以擅長縫紉。性格硬朗同埋嗰個傳聞令到其他人好驚佢，但其實佢係個和藹可親，尊敬長輩嘅人。鍾意可愛嘅嘢，對呢種細路仔嘢有對抗意識，所以表內非常不一。被人笑嗰陣時講嘢會變得激動，不過多數要來遮羞。好想摸一摸小熊，但成日被佢拒絕。頭腦唔係好好，對自己興趣以外嘅事唔會理。因為自己嘅影話佢憎女仔鍾意男仔（即係基），所以好想主角佢哋快啲唔記得。寬額頭同米白色短髮，着住骷髏頭圖案嘅衛衣同埋披學服。戰鬥嗰陣時會用凳之類嘅鈍器，而屬性係「雷」嘅資奧系。
後期嘅Persona為六天魔王。
小熊（クマ）/專用Persona：金時童子（配音員：山口勝平）
喺電視世界入面嘅生物（唔確定係唔係生物），能將進入咗電視世界嘅人送返現實世界。
球型一樣嘅身體，而且頭重可以剝落來（入面空心嘅）。稱呼主角做「師傅」，第一人稱稱呼自己「KUMA（クマ 熊）」，喺句尾亦會加「KUMA」。得到Persona之前負責作戰嗰陣時嘅支援。喺得到Persona後將支援交給理世而自己就加入戰鬥，重可以入埋現實世界，而佢空心嘅身體亦有咗變化，變成一個金髮藍眼嘅靚仔，令到同伴好驚訝。呢個型態只用喺現實世界，喺電視世界重係着住公仔衫（？）。戰鬥嗰陣時用利爪，屬性係「水」嘅布夫系。
久慈川理世（くじかわ りせ）/專用Persona：卑彌呼（配音員：釘宮理恵）
高中1年級生，作為高中生偶像以同埋准名星而出名嘅人。唔知咩理由返來八十稻羽。父母屋企係喺稻羽市嘅商店街做豆腐舖。而家暫停偶像嘅工作，喺豆腐舖入面幫嫲嫲手。可能因為係個偶像，性格非常任性重好鍾意指揮同伴，其實佢本性係好和藹可親天真爛漫。纖細身型嘅美少女，留住雙馬尾嘅髮型。擁有信息支援嘅探索系能力嘅Persona，所以唔會參加戰鬥，而承繼小熊喺戰鬥負責支援。
後期嘅Persona係觀世音。
白鐘直斗（しろがね なおと）/專用Persona：少彦名（配音員：朴璐美）
主角嘅後輩（1年級生），被稱為偵探王子，為咗調查連續殺人事件而到八十稻羽。
後期嘅Persona係大和武。

其他登場人物
伊哥（イゴール）（配音員：田之中勇）
長鼻白髪嘅老人。喺夢同現實嘅世界之間天鵝絨室嘅主人。
瑪格麗特（マーガレット）（配音員：大原さやか）
同伊哥同樣係天鵝絨室嘅居民。
主角夢見自己未來嘅嗰陣時講「想請你幫手解讀你嘅未來」嘅女性。
堂島遼太郎（どうじま りょうたろう）（配音員：石塚運昇）
主角母系嘅舅父，喺姐姐兩夫婦去海外出差嗰陣時，主角一年為期限以兒甥住喺自己嘅家中。老婆好早就死咗，剩低個囡菜菜子兩個人生活，性格遲鈍，因為唔能夠同囡個好好溝通所以成日都好苦惱。職業係刑警，喺稻羽署入面工作，而家追查連續殺人事件。
堂島菜菜子（どうじま ななこ）（配音員：神田朱未）
遼太郎個囡，亦係主角嘅表妹。小學1年級生，細個嗰陣時媽咪由於交通意外去世。因為要照顧遲鈍嘅老竇，比年齡來看更加堅強，負責一切嘅家務。
狐狸（キツネ）
住喺商店街入面辰姬神社嘅狐狸。唔能夠使用Persona，但跟住主角入電視世界。非常聰明重能夠理解人嘅講嘢而做出唔同嘅反應。負責用藥草恢復班主角嘅體力，不過費用好鬼貴，對錢睇得好鬼重。主要出現喺入口廣場同迷宮途中。只要摸一摸佢個頭，可能會畀你回復嘅道具。

社群
同同伴或者他他遇見嘅人物交流嘅羈絆，只要滿足條件社群就會出生，經過各種活動來提高等級。等級分為1~MAX(10)等10個等級，等級越高喺Persona合體嗰陣時嘅獎勵經驗值會越多。
而同伴嘅等級上升嗰陣時，會學到「代替主角受致命一擊」、「追擊」同埋「令到敵人倒地」等行動。如果同伴嘅等級到達MAX嗰陣時，同伴嘅Persona就會進化。
00「愚者」
「自稱特別搜查隊」嘅社群。
01「魔術師」
同花村陽介嘅社群。
02「女教皇」
同天城雪子嘅社群。
03「女帝」
同瑪格麗特嘅社群。
04「皇帝」
同巽完二嘅社群。
05「法王」
同堂島遼太郎嘅社群。
06「戀愛」
同久慈川りせ嘅社群。
07「戰車」
同里中千枝と嘅社群。
08「正義」
同堂島菜菜子嘅社群。
09「隱者」
同住喺神社嘅狐狸嘅社群。
10「運命」
同白鐘直斗嘅社群。
11「剛毅」
同運動部嘅同級生、長瀬大輔（足球部）同埋一条康（籃球部）嘅社群，選擇籃球部或足球部會有唔同嘅對手。
12「刑死者」
同第二受害者小西早紀嘅弟弟，小西尚紀嘅社群。
13「死神」
同喺河原遇見嘅老婦黑田久乃嘅社群。
14「節制」
同學童保育嘅兼職入面認識嘅媽咪南繪里嘅社群。
15「惡魔 」
同喺稻羽市立醫院工作嘅護士上原小夜子嘅社群。
16「塔」
同家庭教師嘅兼職入面認識嘅學生中島秀嘅社群。
17「星」
同小熊嘅社群。
18「月」
同運動部經理人海老原藍嘅社群。
19「太陽」
同文化部嘅同級生、小澤結美（戲劇部）或松永綾音（管樂部）嘅社群。選擇戲劇部或管樂部會有唔同嘅對手。
20「審判」
同追求真實嘅同伴嘅社群。

用語說明
Persona
任何人都擁有，喺心入面隱藏住嘅另一個自己，喺觸到自己心底嘅嗰陣時出現嘅人格。有神或魔嘅形態，能夠令人嘅力量醒覺。亦係打倒陰影嘅唯一手段。
自己嘅「影」
喺成為同伴之前，各人埋藏喺內心入面嘅感情會喺電視出現。當否定你(影)唔係我(本人)嗰陣時，就會得到陰影嘅力量，而喺那嗰陣時承認嘅話，就會變成Persona成為力量。
深夜電視
喺稻羽市傳出嘅傳聞。喺午夜0時嗰陣時落雨嘅夜晚，望住部開著嘅電視上自己個樣，就會出現另一個人嘅映像，而畫面上嘅影像就係佢嘅命運。主角賞試呢個傳聞，而聽到自己Persona嘅聲。喺深夜電視入面浮現嘅人，喺濃霧出現嘅嗰陣時就會成為受害者。
陰影
居住喺異空間嘅物種。專門食人類嘅心靈。
天鵝絨室
主角夢中夢同現實，意識同無意識中間嘅世界。PERSONA系列慣例會登場，可以喺呢度將Persona合體。